《声声令 鼓子》
明代·高濂

马嵬香散，羯鼓尘生。花枝解惜旧时声。把皮腔幻出，日边急，雨中鸣。

俨风走、渔阳甲兵。恨到无声。方是怨，几时平。鼓催刻漏梦魂惊。

有形无调，打不出，别离情。都付与、东风战争。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。